OpenLLM-France/wikimedia huggingface dataset:
# Pantxoa eta Peio

Pantxoa eta Peio (En Pantxo i en Peio) és un duo musical basc format pels labortans Peio Ospital (Ezpeleta, 1948-) i Pantxoa Carrere (Azkaine, 1948-). El grup es va formar el 1969, amb cançons de temàtica nacionalista i reflex de la situació que es vivia sota el franquisme al País Basc del Sud, encara que ells la percebessin des d'Iparralde. Així, una de les seves cançons més famoses, Itziarren semea (El fill de la Itziar), que és d'aquell temps, tracta sobre la tortura, amb lletra de Telesforo Monzón.
El 1990, al seu disc Eguzkiaren musu (Petó del sol) van cantar la cançó Vaixell de Grècia (en basc Greziako itsasontzia) de Lluís Llach. La traducció del català al basc va ser realitzada pel cantautor basc Xabier Lete. El 2011 havien anunciat que el 2012 dissoldrien el grup per seguir carreres per separat.

## Referències

* 1 2 El disc Eguzkiaren musu a badok.info (basc)
* ↑ Bilbao despide a Pantxoa eta Peio y saluda el reencuentro de Errobi al diari Deia

## Enllaços externs

* Pantxoa eta Peio Arxivat 2012-03-08 a Wayback Machine. a badok.info (basc)
* Lletra de la cançó "Greziako itsasontzia" Arxivat 2009-12-12 a Wayback Machine. (basc)
# Clay City

«Clay City» té aquests significats:
* Clay City (Kentucky)
* Clay City (Illinois)
* Clay City (Indiana)
# Warwick Brown

Warwick Brown és un pilot automobilístic que va participar en la Fórmula 1. Va néixer a Sydney, Austràlia el 24 de desembre de 1949.
Brown va participar en un únic Gran Premi de Fórmula 1, el 10 d'octubre de 1976va conduir un Wolf - Williams al Gran Premi dels Estats Units de 1976 on va aconseguir finalitzar 14è.
A Brown li va anar millor en curses locals com les Tasman Series, que va guanyar el 1975, conduint un Lola - Repco.

## Resultats a la F1

| Any | Equip | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Equip | WDC | Punts |
| 1976 | Wolf - Williams | BRA | RSA | USA O. | ESP | BEL | MON | SUE | FRA | GBR | ALE | AUT | HOL | ITA | CAN | USA 14 | JPN | Wolf - Williams | - | 0 |
# Mugil capurrii

Mugil capurrii és un peix teleosti de la família dels mugílids i de l'ordre dels perciformes.

## Morfologia

Pot arribar als 45 cm de llargària total.

## Distribució geogràfica

Es troba a les costes centrals de l'Atlàntic oriental (des del Marroc fins a Guinea Bissau).

## Referències

* ↑ The Taxonomicon (anglès)
* 1 2 «Mugil capurrii» (en anglès). FishBase. Froese, Rainer; Pauly, Daniel (editors).
# De âlde Friezen

De âlde Friezen (frisó occidental els antics frisons) és l'himne de la província de Frísia. El text el va compondre Eeltsje Hiddes Halbertsma (1797-1858). La versió actual és un compendi de 1876 per Jacobus van Loon. Encara que la lletra no fou musicada fins després de la mort de Halbertsma (fou cantat per primera vegada en 1875, en una cerimònia celebrada per commemorar l'obra), l'autor bé va poder haver conegut la melodia en els seus dies com a estudiant a Heidelberg, ja que és la d'una cançó d'estudiants (Vom hoh'n Olymp) de Heinrich Christian Schnoor que havia estat popular allí amb diversos textos a Alemanya des de la dècada de 1790.
La cançó va ser adoptada com l'himne de Frísia per la Selskip foar Frysk Taal- en Skriftekennisse (Societat per a la Llengua i Literatura Frisones) per la insistència del polític, escriptor i poeta Piter Jelles Troelstra (1860-1930) i ha servit des de llavors com a himne no oficial de Frísia.

## Text

    Frysk bloed tsjoch op! Wol no ris brûze en siede,
    en bûnzje troch ús ieren om!
    Flean op! Wy sjonge it bêste lân fan d'ierde,
    it Fryske lân fol eare en rom.
       Cors (2x)
       Klink dan en daverje fier yn it rûn,
       Dyn âlde eare, o Fryske grûn!
    Hoe ek fan oermacht, need en see betrutsen,
    oerâlde, leave Fryske grûn,
    Nea waard dy fêste, taaie bân ferbrutsen,
    dy't Friezen oan har lân ferbûn.
       Cors (2x)
    Fan bûgjen frjemd, bleau by 't âld folk yn eare,
    syn namme en taal, syn frije sin;
    Syn wurd wie wet; rjocht, sljocht en trou syn leare,
    en twang, fan wa ek, stie it tsjin.
       Cors (2x)
    Trochloftich folk fan dizze âlde namme,
    wês jimmer op dy âlders great!
    Bliuw ivich fan dy grize, hege stamme,
    in grien, in krêftich bloeiend leat!
       Cors (2x)

## Traducció

    Sang de Frísia, espesseix-te! Alçat i bull escuma
    i corre per les nostres venes
    Veniu! Cantem a la millor terra del món
    la terra frisona plena d'honor i espai
       Cors
       Sona i trona arreu del món
       el teu honor antic, oh camp frisó!
    Malgrat l'amenaça dels poders superiors, desastres o pel mar,
    antic i estimat camp frisó
    Aquests forts lligams mai no es trencaran
    Els que lliguen els frisons a la seva terra
       Cors
    Indomable, el poble frisó manté pel seu honor
    el seu nom, la seva llengua, el seu sentit de la llibertat
    la seva paraula fou llei, el seu magisteri modest i veritable
    oposant-se a la coerció, vingués d'on vingués
       Cors
    Poble honrat d'aquest antic nom
    Estigues sempre orgullós dels teus avantpassats
    Mantén-te sempre en aquesta alta marea gris
    Una branca verda és profusament florida
       Cors

## Enllaços externs

* Veus (MP3) Arxivat 2005-10-22 a Wayback Machine. (primera estrofa i cors)
# Shane Ferguson

Shane Kevin Ferguson (nascut el 12 de juliol de 1991) és un futbolista professional nord-irlandès que juga pel Millwall i per la selecció d'Irlanda del Nord.
Anteriorment va passar dos períodes cedit al Birmingham City de la Championship anglesa, i al Rangers de l'Scottish Championship, la segona divisió escocesa. Pot jugar en qualsevol posició de la banda esquerra, tant com a Lateral esquerre com a extrem.

## Estadístiques
### Club

    A match played 2 gener 2016.
| Club | Temporada | Lliga | Lliga | Lliga | Copa | Copa | Copa de la Lliga | Copa de la Lliga | Altres | Altres | Total | Total |
| Club | Temporada | Divisió | Partits | Gols | Partits | Gols | Partits | Gols | Partits | Gols | Partits | Gols |
| Newcastle United | 2009–10 | Championship | 0 | 0 | 0 | 0 | 0 | 0 | — | — | 0 | 0 |
| Newcastle United | 2010–11 | Premier League | 7 | 0 | 0 | 0 | 2 | 0 | — | — | 9 | 0 |
| Newcastle United | 2011–12 | Premier League | 7 | 0 | 1 | 0 | 1 | 0 | — | — | 9 | 0 |
| Newcastle United | 2012–13 | Premier League | 9 | 0 | 0 | 0 | 1 | 0 | 4 | 0 | 14 | 0 |
| Newcastle United | 2014–15 | Premier League | 0 | 0 | 0 | 0 | 0 | 0 | — | — | 0 | 0 |
| Newcastle United | 2015–16 | Premier League | 0 | 0 | 0 | 0 | 0 | 0 | — | — | 0 | 0 |
| Newcastle United | Total | Total | 23 | 0 | 1 | 0 | 4 | 0 | 4 | 0 | 32 | 0 |
| Birmingham City (cedit) | 2012–13 | Championship | 11 | 1 | 0 | 0 | 0 | 0 | — | — | 11 | 1 |
| Birmingham City (cedit) | 2013–14 | Championship | 18 | 0 | 2 | 0 | 3 | 0 | — | — | 23 | 0 |
| Birmingham City (cedit) | Total | Total | 29 | 1 | 2 | 0 | 3 | 0 | — | — | 34 | 1 |
| Rangers (cedit) | 2014–15 | Scottish Championship | 0 | 0 | 0 | 0 | — | — | 2 | 0 | 2 | 0 |
| Millwall (cedit) | 2015–16 | Lliga One | 22 | 2 | 0 | 0 | 1 | 0 | 1 | 0 | 24 | 2 |
| Total carrera | Total carrera | Total carrera | 74 | 3 | 3 | 0 | 8 | 0 | 7 | 0 | 92 | 3 |
* ↑ Partits a la UEFA Europa League
* ↑ Partits als play-offs de l'Scottish Championship
* ↑ Partit al Football League Trophy

### Internacional

    A 13 novembre 2015
| Equip nacional | Any | Partits | Gols |
| Irlanda del Nord | 2009 | 1 | 0 |
| Irlanda del Nord | 2012 | 5 | 1 |
| Irlanda del Nord | 2013 | 7 | 0 |
| Irlanda del Nord | 2014 | 5 | 0 |
| Irlanda del Nord | 2015 | 4 | 0 |
| Total | Total | 22 | 1 |

## Referències

* ↑ «Player profile: Shane Ferguson». Premier League. Arxivat de l'original el 30 d’octubre 2013. [Consulta: 28 octubre 2013].
* ↑ «Ferguson, Shane». National Football Teams. [Consulta: 14 novembre 2015].
* ↑ «Northern Ireland: S. Ferguson». Soccerway. Perform Group. [Consulta: 14 novembre 2015].

## Enllaços externs

* Shane Ferguson profile Arxivat 2012-08-15 a Wayback Machine. at Irish Football Association
* Dades estadístiques sobre Shane Ferguson a soccerbase.com
# Pterois lunulata

Pterois lunulata és una espècie de peix pertanyent a la família dels escorpènids.

## Descripció

* Fa 35 cm de llargària màxima (normalment, en fa 25).

## Alimentació

Menja peixos i crustacis.

## Hàbitat

És un peix marí, associat als esculls de corall i de clima tropical.

## Distribució geogràfica

Es troba a Maurici, Austràlia, Hong Kong, Indonèsia, el Japó, Corea, Nova Caledònia, Taiwan i el Vietnam.

## Observacions

És verinós per als humans.

## Referències

* ↑ uBio (anglès)
* ↑ The Taxonomicon (anglès)
* 1 2 3 4 5 «Pterois lunulata» (en anglès). FishBase. Froese, Rainer; Pauly, Daniel (editors).

## Enllaços externs

* AQUATAB
# ClayFighter 63 1/3

ClayFighter 63 1/3 és un videojoc de lluita llançat per la Nintendo 64 i creat per Interplay el 1997. Aquest títol és una paròdia d'altres videojocs llançats per Nintendo 64 al moment, com per exemple el The Naked Gun 33⅓.

## Enllaços externs

* (anglès) El videojoc a MobyGames
# Lassy (Ille i Vilaine)

Lassy (en bretó Lazig, en gal·ló Laczic) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.311 habitants. Limita amb els municipis de Baulon, Goven, Guichen, Guignen i La Chapelle-Bouëxic.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 333 | 373 | 441 | 729 | 911 | 1.026 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1983-2008 | Raymond Piron | |
| 2008- | Didier Le Chénéchal | PRG |
# Mugil curvidens

Mugil curvidens és un peix teleosti de la família dels mugílids i de l'ordre dels perciformes.

## Morfologia

* Pot arribar als 10 cm de llargària total.
* Té entre 24 i 26 vèrtebres.

## Alimentació

Menja algues i detritus.

## Distribució geogràfica

Es troba a les costes de l'Atlàntic occidental (des de les Índies Occidentals fins al Brasil) i al sud-est de l'Atlàntic.

## Referències

* ↑ The Taxonomicon (anglès)
* 1 2 «Mugil curvidens» (en anglès). FishBase. Froese, Rainer; Pauly, Daniel (editors).
* 1 2 «Mugil curvidens (Dwarf mullet)» (en anglès). ZipcodeZoo.com. Arxivat de l'original el 11 d’octubre 2014. [Consulta: 3 d’agost 2008].
# De tú a tú

De tú a tú va ser un programa espanyol de televisió emès per la cadena Antena 3 entre 1990 i 1993. Va estar presentat per la periodista Nieves Herrero.

## Format

L'espai, copresentado en els seus inicis per Jesús Cisneros, va començar les seves emissions sota el format de magazín matinal, emès de dilluns a divendres en horari de 9.30 a 14.00. Incloïa, com altres espais emesos en la mateixa franja horària, entrevistes, debats, actuacions musicals, notícies d'actualitat, concursos i consells per a la salut, de la mà de Bartolomé Beltrán Pons. Igualment, s'emetien sèries de televisió, com La intrusa, Hospital general i Peyton Place.
Des del 26 de febrer de 1991, l'espai va comptar amb una edició nocturna, emesa els dimarts i que es va estrenar amb una entrevista a Camilo José Cela. Un mes després, desapareixia la versió matinal diària.
La temporada 1992-1993 el programa va comptar amb la col·laboració de Jaime de Mora y Aragón, Chumy Chúmez i Alfonso Ussía en un miniespai de tertúlia, així com amb l'humor de Ángel Garó.

## El cas del crim d'Alcàsser

El 28 de gener de 1993, el programa es va emetre en directe des de la localitat valenciana d'Alcàsser, després de l'aparició dels cadàvers de les nenes Miriam García, Antonia Gómez i Desirée Hernández, naturals d'aquesta localitat. La presentadora va entrevistar els pares de Miriam i Antonia, aconseguint una quota de pantalla del 16% –el doble de l'habitual–.
L'emissió d'aquest programa va fer córrer rius de tinta, articles d'opinió en diaris i revistes, cartes al director, i fins i tot llibres, i va obrir un debat sobre els límits de l'ètica periodística. El succés va marcar un abans i un després en la carrera de la presentadora qui, en una entrevista, va admetre que va arribar a considerar abandonar la professió periodística davant l'onada de crítiques, i anys després encara reconeixia que van ser els pitjors moments de la seva carrera.

## Referències

* ↑ «La periodista Nieves Herrero, en las mañanas de Antena 3 TV» (html). , 02-06-1990 [Consulta: 26 gener 2019].
* ↑ «Nueva oferta veraniega en Antena 3 TV» (pdf). , 25-06-1990, p. 5 [Consulta: 26 gener 2019].
* ↑ «Nieves Herrero entrevista a Gala en su nuevo espacio en Antena 3» (html). , 26-02-1991 [Consulta: 26 gener 2019].
* ↑ «Antena 3 TV ultima la contratación de un nuevo equipo de colaboradores» (html). , 16-09-1992 [Consulta: 26 gener 2019].
* ↑ «Los informativos de TVE copan los primeros puestos de audiencia de gener» (html). , 10-02-1993 [Consulta: 26 gener 2019].
* ↑ Blasco, Popy. «Alcàsser, escenario de un triple crimen». A: Yo fui teen en los 90: Retrato de la generación que lo tuvo todo. Madrid: La Esfera de los Libros, p. 65-6. ISBN 978-84-9970-952-9.
* ↑ «Morbo fácil» (html). , 13-02-1993 [Consulta: 26 gener 2019].
* ↑ Valenzuela, Javier. Usted puede ser tertuliano: España a través de su televisión. Barcelona: Ediciones Península, 2011, p. 351. ISBN 978-84-9942-102-5.
* ↑ Amela, Víctor M. «Quizá me equivoqué el día en que decidí ser periodista» (pdf). , 02-02-1993, p. 5 [Consulta: 26 gener 2019].
* ↑ «Ha estado con nosotros... Nieves Herrero». , 16-11-2001 [Consulta: 26 gener 2019].
# Shane O'Sullivan

Shane O'Sullivan (Irlanda, 1969) és un escriptor, productor de cinema i director de cinema irlandès, conegut per la seva feina d'investigació en l'assassinat de Robert F. Kennedy.
El seu documental RFK Must Die fou el primer documental cinematogràfic sobre el cas des de The Second Gun, realitzat per Ted Charach vint-i-cinc abans. El seu llibre relacionat amb el cas, Who Killed Bobby? The Unsolved Murder of Robert F. Kennedy, fou publicat per la Union Square Press el 5 de juny de 2008, quaranta anys després de l'assassinat.
Un dels seus darrers treballs cinematogràfics és la pel·lícula de 2010 Children of the Revolution, consistent en un documental sobre les vides d'Ulrike Meinhof i Fusako Shigenobu, dirigents de la Fracció de l'Exèrcit Roig i l'Exèrcit Roig Japonès, així com de les seves respectives filles: Bettina Röhl i Mei Shinegobu.

## Referències

* ↑ «A conversation with Shane O'Sullivan. The portrait of an excellent researcher giving us an astonishing scoop: RFK Jr. is writing a book on both Kennedy assassinations» (en anglès). Medium.com, 26-07-2018. [Consulta: 22 agost 2019].
* ↑ Aldous, Richard. «From Bobby to Barack» (en anglès). The Irish Times, 26-07-2008. [Consulta: 2 setembre 2018].
* ↑ «Children of the Revolution» (en anglès). IMDb.com. [Consulta: 22 agost 2019].
# Perisyntrocha

Perisyntrocha és un gènere d'arnes de la família Crambidae descrita per Edward Meyrick el 1894.

## Taxonomia

* Perisyntrocha alienalis
* Perisyntrocha anialis
* Perisyntrocha ossealis
* Perisyntrocha suffusa

## Espècies antigues

* Perisyntrocha affinis
* Perisyntrocha circumdatalis
* Perisyntrocha cuneolalis
* Perisyntrocha flavalis
* Perisyntrocha picata

## Referències

* ↑ «GlobIZ search». Global Information System on Pyraloidea. [Consulta: 29 març 2019].
# Cinquena columna

La Cinquena o Quinta columna és una part de la població d'una ciutat o país -generalment minoritària- que conspira en la clandestinitat contra el govern vigent i a favor d'un poder exterior -generalment estranger.
L'expressió «Quinta columna» s'atribueix al general Emilio Mola, en referir-se en una locució radiofònica de 1936 a l'avanç de les tropes sublevades a la guerra civil espanyola cap a Madrid. El general va comentar que, mentre sota el seu comandament quatre columnes es dirigien cap a la capital (una que avançava des de Toledo; una altra, per la carretera d'Extremadura; una altra per la Sierra; i la de Sigüenza), n'hi havia una cinquena formada pels simpatitzants del Cop d'Estat que, dins de la capital, treballaven clandestinament en pro de la victòria del bàndol colpista. Segons altres autors, com Mijail Koltsov, corresponsal del diari moscovita Pravda i enviat personal de Stalin a Espanya, va ser el general José Enrique Varela qui va pronunciar la frase.
L'expressió es fa servir des d'aleshores per a designar, en una situació de confrontació bèl·lica, a un sector de la població que manté certes lleialtats (reals o percebudes) cap al bàndol enemic, per motius religiosos, econòmics, ideològics i/o ètnics. Aquesta característica fa que es vegi la quinta columna com un conjunt de persones potencialment deslleials a la comunitat en què viuen i susceptibles de col·laborar de diferents maneres amb l'enemic.
Aquesta idea i expressió va passar seguidament a totes les guerres posteriors, com a la Segona Guerra Mundial, i es va anomenar així als francesos que, tot i residir dins de França, esperaven el 1940 el triomf de l'Alemanya nazi. Aquest terme es va estendre a Holanda i Noruega per als ciutadans que mostraven més simpatia i lleialtat cap al Tercer Reich que cap als seus dirigents, i donaven suport a la invasió dels seus països d'origen. De la mateixa manera, simpatitzants de l'Eix consideraven els partisans que combatien clandestinament al feixisme en els seus propis països com una cinquena columna.
Els membres de la cinquena columna reben l'apel·latiu de "quintacolumnistes".

## Referències

* ↑ «Cinquena columna». Cercaterm. TERMCAT, Centre de Terminologia.
* ↑ «Un espía de la "quinta columna"». La Razón, 17-07-2011.

## Vegeu també

* Guerrilla urbana
# Les chétifs

Les chétifs (cat. Els captius) és una cançó de gesta francesa del cicle de la croada. La cançó narra les aventures i gestes de tres captius de la derrota de la batalla de Civitot, fi de la croada popular, fins que aconsegueixen ser posats en llibertat. Està escrita en laisses de versos alexandrins i es conserva en diversos manuscrits cíclics.

## Argument

Diversos cavallers cristians, fets presoners en la batalla de Civetot, ajuden el seu captor, Corbaran, a defensar-se davant del sultà que l'acusa de covardia, malgrat la victòria en la batalla, per la mort del seu fill (del sultà) en el combat. Richard de Caumont lluitarà contra dos gegants turcs en un combat judicial; Baudouin de Beauvais lluitarà contra un drac endimoniat, anomenat Sathanas; i Harpin de Bourges contra diversos animals salvatges (una hiena, uns lleons, etc.). Finalment aconseguiran ser alliberats.
D'aquests personatges, només Harpin de Bourges està ben documentat històricament.

## Referències

* ↑ En francès antic i fins al segle xvi, chetif té el sentit de "captiu, presoner" (TLFi) i no el sentit actual de "miserable".
* ↑ Myers 1984 intenta identificar altres personatges relacionant-los amb l'abadia de Fécamp.

## Bibliografia
### Edició

* The Old French Crusade Cycle, 5: Les Chétifs, edited by Geoffrey M. Myers, Tuscaloosa / Londres, University of Alabama Press, 1981, 371 p.

### Estudis

* Geoffrey M. Myers, "Les Chétifs. Étude sur le développement de la chanson", Romania 417 (1984), pp. 63-87 En línia
* Isabelle Weill, "Chétifs" a Dictionnaire des lettres françaises: le Moyen Âge, éd. Geneviève Hasenohr i Michel Zink, Paris, Fayard (La Pochothèque), 1994 p. 261
* Martí de Riquer, Los cantares de gesta franceses, Barcelona, Ariel, 2009 [traducció a partir de la versió ampliada francesa], ISBN 9788424936150, p. 314-315

## Enllaços externs

* Fitxa a la base de dades ARLIMA
# Volta a Noruega

* No confondre amb l'anterior Volta a Noruega
La Volta a Noruega (oficialment Glava Tour of Norway) és una competició ciclista per etapes que es disputa anualment a Noruega. Creada el 2011, ja havia tingut alguns precedents. Actualment forma part de l'UCI ProSeries amb una categoria 2.Pro.

## Palmarès

| Any | Vencedor | Segon | Tercer |
| 2011 | Wilco Kelderman | Daniel Foder | Vegard Robinson Bugge |
| 2012 | Edvald Boasson Hagen | Simon Clarke | Lars Petter Nordhaug |
| 2013 | Edvald Boasson Hagen | Sérgio Paulinho | Sondre Holst Enger |
| 2014 | Maciej Paterski | Marc de Maar | Bauke Mollema |
| 2015 | Jesper Hansen | Edvald Boasson Hagen | David López García |
| 2016 | Pieter Weening | Edvald Boasson Hagen | Sondre Holst Enger |
| 2017 | Edvald Boasson Hagen | Simon Gerrans | Pieter Weening |
| 2018 | Eduard Prades i Reverter | Alexander Kamp | Edvald Boasson Hagen |
| 2019 | Alexander Kristoff | Kristoffer Halvorsen | Edvald Boasson Hagen |
| 2020 | suspesa | suspesa | suspesa |
| 2021 | Ethan Hayter | Ide Schelling | Mike Teunissen |
| 2022 | Remco Evenepoel | Jay Vine | Lucas Plapp |
| 2023 | Ben Tulett | Magnus Sheffield | Thibau Nys |
| 2024 | Axel Laurance | Bart Lemmen | Ådne Holter |

## Referències

* 1 2 «Tour of Norway (Nor) - Cat.2.ProS». [Consulta: 3 febrer 2022].
* ↑ «CQ Ranking». [Consulta: 3 febrer 2022].

## Enllaços externs

* Web oficial Arxivat 2012-05-16 a Wayback Machine. (anglès) (noruec)
# Mugil galapagensis

Mugil galapagensis és un peix teleosti de la família dels mugílids i de l'ordre dels perciformes que es troba a les costes de les illes Galápagos. Pot arribar als 40 cm de llargària total. Menja algues i detritus.

## Referències

* ↑ The Taxonomicon (anglès)
* 1 2 «Mugil galapagensis» (en anglès). FishBase. Froese, Rainer; Pauly, Daniel (editors).
* ↑ «Mugil galapagensis (Galapagos Mullet)» (en anglès). ZipcodeZoo.com. Arxivat de l'original el 12 d’octubre 2014. [Consulta: 3 d’agost 2008].
# Cèsar Puget Riquer

Cèsar Puget Riquer (Eivissa, 1901 - Eivissa, 1981) fou un farmacèutic i polític eivissenc, fill de Cèsar Puget Casuso, també farmacèutic, diputat a les Corts Espanyoles durant la Segona República, procurador en Corts i alcalde d'Eivissa durant el franquisme.

## Biografia

Fill i net de farmacèutics, es llicencià en farmàcia a la Universitat de Barcelona. En 1930 va dirigir Acción, òrgan de la Federació Agrària Catòlica i en 1932 fou nomenat membre del consell de direcció de la Caixa de Pensions per a la Vellesa i Estalvis a Eivissa. Des del seu càrrec va impulsar la creació de l'Escola d'Infermeres d'Eivissa.
A les eleccions municipals espanyoles de 1931 fou escollit regidor d'Eivissa pel Partit Liberal Regionalista de Carles Roman Ferrer. El desembre de 1931 el PLR es va dissoldre i fou substituït pel Partit Social Agrari, vinculat a la Unió de Dretes de Mallorca de Luis Zaforteza Villalonga, a la Dreta Regional Valenciana de Lluís Lúcia i Lúcia i a l'Acció Popular de José María Gil Robles y Quiñones. Així a les eleccions generals espanyoles de 1936 fou elegit diputat de les Illes Balears dins de la CEDA, coalició que aplegava els partits anteriors.
Durant la guerra civil espanyola va donar suport als revoltats. Quan l'expedició d'Alberto Bayo Giroud va envair Eivissa va fugir a Mallorca, d'on tornaria amb les tropes italianes d'Arconovaldo Bonaccorsi. En acabar la guerra fou nomenat alcalde d'Eivissa de 1945 a 1952, i el 1946-1949 procurador a les Corts Espanyoles. Durant el seu mandat impulsà la creació de l'Institut d'Estudis Eivissencs i en 1948 li fou concedida la medalla de l'Orde de Cisneros.

## Referències

* ↑ Apotecaris de les Pitiüses
* ↑ Cèsar Puget Riquer Arxivat 2016-03-03 a Wayback Machine. a l'EEIF
* ↑ Fitxa del Congrés dels Diputats
* ↑ Article sobre l'IEE Arxivat 2009-12-19 a Wayback Machine. a l'Enciclopèdia d'Eivissa

## Bibliografia

* Enciclopèdia d'Eivissa i Formentera, Puget Riquer, Cèsar
# Peristil

El peristil (del llatí peristylum) és, en l'arquitectura clàssica, un tipus de columnata formada per una sèrie continuada de fileres de columnes a l'entorn d'un pati o edifici que marcava la separació del pòrtic, construcció en què els pilars no rodejaven l'espai sinó que estaven disposats en una o més línies paral·leles. L'espai central delimitat per les columnes també s'anomena peristil (en llatí peristylium).
Es dona principalment a l'arquitectura de l'antic Egipte, de l'antiga Grècia –especialment en l'art hel·lenístic– i de l'antiga Roma, així com en aquella que, posteriorment, n'ha rebut la influència (arquitectura neoclàssica).
Amb el pas del temps, en l'arquitectura religiosa derivada de les basíliques romanes, va donar lloc al claustre.

## Vegeu també

* Pòrtic
* Sala hipòstila

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.160. DL M-50.522-2002. ISBN 84-8332-391-5 [Consulta: 6 desembre 2014].